Tengku Ahmad Ismail Mu’adzam Shah

Yang Amat Mulia Tengku Panglima Perang Tengku Ahmad Ismail Mu’adzam Shah ibni Al-Sultan Abdullah Ri'ayatuddin Al-Mustafa Billah Shah (diputerakan 11 September 2000) merupakan putera kepada Sultan Pahang, Al-Sultan Abdullah Ri’ayatuddin Al Mustafa Billah Shah dan Tengku Ampuan Pahang, Tunku Hajah Azizah Aminah Maimunah Iskandariah. 

Beliau merupakan pewaris takhta yang ketiga dalam susur galur pewarisan takhta singgahsana kerajaan negeri Pahang. 

Beliau juga merupakan kembar kepada Tengku Puteri Raja Tengku Puteri Afzan Aminah Hafidzatullah serta anak yang ke-3 daripada 5 orang adik beradik kandung.

Pendidikan

Tengku Ahmad Ismail Muadzam Shah mendapat pendidikan awal di Sekolah Kebangsaan St Thomas, Kuantan, Pahang sebelum melanjutkan pelajaran ke luar negara di Caldicott Preparatory School, Farnham Royal, United Kingdom. Beliau kemudian melanjutkan pelajaran di Haileybury School dan Epsom College, kemudian menyambung pelajaran lebih tinggi di peringkat Ijazah Sarjana Muda Sains dalam bidang Kriminologi dan Sosiologi di Royal Holloway, University of London.

Ketenteraan
Tengku Ahmad Ismail telah ditauliahkan sebagai Pegawai Kadet Angkatan Tentera Malaysia pada 7 Jun 2022. Beliau menghadiri Commissioning Course di Royal Military Academy, Sandhurst, United Kingdom bermula 22 Ogos 2022 hingga 18 Ogos 2023.

Terasul, gelaran, kurniaan dan lambang

Terasul dan Gelaran
 11 September 2000 – 15 Januari 2019: Yang Mulia Tengku Ahmad Ismail Mu’adzam Shah ibni Tengku Abdullah Al-Haj
 15 Januari 2019 - 15 Ogos 2019: Yang Amat Mulia Tengku Ahmad Ismail Mu’adzam Shah ibni Al-Sultan Abdullah Ri'ayatuddin Al-Mustafa Billah Shah
 15 Ogos 2019 - 1 Ogos 2022: Yang Amat Mulia Tengku Panglima Muda Tengku Ahmad Ismail Mu’adzam Shah ibni Al-Sultan Abdullah Ri'ayatuddin Al-Mustafa Billah Shah
 1 Ogos 2022 - kini: Yang Amat Mulia Tengku Panglima Perang Tengku Ahmad Ismail Mu'adzam Shah ibni Al-Sultan Abdullah Ri'ayatuddin Al-Mustafa Billah Shah

Kurniaan Pahang
 :
  Darjah Sri Indera Mahkota Pahang (S.I.M.P.) -  Dato' Indera (15 Ogos 2020)

Keturunan 

Orang hidup
Kelahiran 2000
Kerabat diraja Pahang
Orang Malaysia berketurunan Melayu
Orang Malaysia berketurunan Inggeris
Orang Malaysia berketurunan Cina
Orang Malaysia berketurunan Denmark
Orang Malaysia berketurunan Bali
Muslim Malaysia
Penerima Darjah Sri Indera Mahkota Pahang